**Zápis č. 2**

**zo zasadania P-SZZ z 10.04. 2014 v Bratislave**

Prítomní: pp. F.Lengyel, K.Mikuška, M.Urbánek, J.Zaremba, J.Radnóti, V.Laco,

E.Valentová;

Neprítomní-ospravedlnení: V.Švikruhová, M.Mlynek;

**K bodu 1/**

**Vyhodnotenie uznesení zo zápisov P-SZZ 5-6/2013 a 1/2014**

E.Valentová predložila členom P-SZZ písomné vyhodnotenie plnenia uznesení zo zápisov P-SZZ.

UZ 5/126/13 – schválenie štatútu reprezentanta

Trvá - K.Mikuška dopracuje do budúceho P-SZZ v jestvujúcom podklade bod B.

UZ 5/133/13 – zapracovanie percentuálneho rozdelenia čerpania finančných prostriedkov do zmlúv CTM v roku 2014.

Trvá – E.Valentová zapracuje priebežne požiadavku do pripravovaných zmlúv ÚTM.

UZ 6/147/13 – vytvorenie centier mládeže v roku 2014

Trvá – M.Urbánek vypracuje do budúceho P-SZZ návrh na zaradenie reprezentantov do zväzových centier, ktoré budú vytvorené pri ZK-ZO v Bratislave, Košiciach, Šamoríne, Snine, Nitre, Banskej Bystrici. Zaradení reprezentanti budú mať preplatené náhrady v zmysle návrhu Komisie mládeže (stravu, ubytovanie, cestovné 1xmesačne formou refakturácie nákladov).

UZ 1/161/14 – vrátenie poplatku R.Ollému ml. za povolenie štartu v zahraničí za rok 2013.

Trvá – ZK Dunajplavba Bratislava ani po niekoľkých výzvach neplní uvedené uznesenie.

**P-SZZ berie na vedomie predložené plnenie uznesení zo zápisov 5-6/2013 a 1/2014.**

**K bodu 2/**

**Informácia o čerpaní finančných prostriedkov a prehľad dotácií MŠVVaŠ SR k 31.03. 2014**

E.Valentová predložila písomnú informáciu o čerpaní finančných prostriedkov a prijatých dotáciách MŠVVaŠ SR k 31.03. 2014. Upozornila na skutočnosť, že z doteraz schválenej dotácie 225 940 Eur prišlo na účet SZZ k 31.03. 2014 len 108 260 Eur (31 900 Eur športovo-talentovaná mládež, 75 520 Eur štátna reprezentácia, 840 Eur I.Lévai odmena za výsledky za rok 2013). Celková výška dotácie pre rok 2014 nie je k tomuto termínu zatiaľ známa.

**P-SZZ berie na vedomie informáciu o čerpaní finančných prostriedkov a dotácií k 31.03. 2014.**

**K bodu 3/**

**Vyhodnotenie ME seniorov Vantaa/Fínsko**

K.Mikuška predložil písomné vyhodnotenie výsledkov slovenských reprezentantov na ME seniorov vo Fínsku. Celkovo Slovensko reprezentovali 4 voľnoštýliari, 4 klasici a 1 seniorka. Najlepšie umiestnenia vybojovali 65 kg Mykola Bolotnjuk 5.miesto a 66 kg István Lévai 3.miesto i napriek tomu, že obaja štartovali po prvýkrát vo vyššej hmotnostnej kategórii. Výkon voľnoštýliarov je podľa slov predsedu TMK rozporuplný, dve umiestnenia do 10.miesta sú síce potešujúce, ale chýba medaila. Výkon Lenky Matejovej, ktorá prehrala hneď v úvode s reprezentantkou Maďarska nepresvedčil o zlepšení jej formy. U klasikov zabojoval opäť 66 kg István Lévai, ktorý už tretí rok po sebe potvrdil svoje kvality medailovým umiestnením. Celkovo bola slovenská výprava úspešná, ale jednotlivci majú na viac.

Umiestnenia zvyšných reprezentantov:

Voľný štýl – 86 kg René Matejov-20/23, 97 kg Jozef Jaloviar-19/20, 125 kg Soslan Gagloev-9/16

Gréckorímsky štýl – 59 kg Attila Lévai-16/23, 75 kg Vojtech Jakus-26/28, 98 kg David Lengyel- 13/25

Ženy – 48 kg Lenka Matejová-18/19

**UZ 2/162/14 - P-SZZ berie na vedomie výsledky a hodnotiacu správu predsedu TMK. Na základe dosiahnutých výsledkov schvaľuje odmeny reprezentantom M.Bolotnjukovi – 500 Eur, I.Lévaiovi – 1500 Eur a reprezentačnému trénerovi K.Lengyelovi 500 Eur. E.Valentová zabezpečí zúčtovanie schválených odmien.**

**K bodu 4/**

**Nominácie na ME Juniorov a ME Kadetov**

Predseda TMK K.Mikuška predložil na schválenie návrh nominácie reprezentačných trénerov na ME-J /počty a ME-K /mená členov výpravy:

**ME-K Samokov/BUL 6.-11.05. 2014**

Návrh E.Cap v.š.– 6+2 na náklady SZZ + 1 vlastné náklady

46 kg D.Chomanič, 54 kg R.Frohlich/vlastné náklady, 58 kg J.Sýkora, 63 kg M.Leňo, 76 kg Ľ.Kundrát, 85 kg D.Husár, 100 kg P.Pekár, tréner E.Cap, vedúci J.Zaremba;

Návrh K.Meton gr.š. – 3+1 na náklady SZZ

63 kg J.Rohály, 85 kg L.Papp, 100 kg B.Hegedus, tréner K.Meton;

Návrh M.Timko kadetky – 2+1 na náklady SZZ

49 kg E.Ágh, 52 kg D.Kollárová, tréner M.Timko;

Hlasovanie: 6 za, 1 neprítomný

**UZ 2/163/14 – P-SZZ schvaľuje predložené návrhy reprezentačných trénerov a nominácie na ME-K Samokov/BUL na náklady SZZ - v.š. 6+2 (+1 vlastné náklady), gr.š. 3+1, kadetky 2+1 a medzinárodný rozhodca M.Vojkovič. E.Valentová zabezpečí náležitosti spojené s výjazdom reprezentácie.**

**ME-J Katowice/POL 15.-22. 06. 2014**

Návrh M.Jedlička v.š. – 3+1 na náklady SZZ

50 kg Gatial, 96 kg Tysz, 120 kg M.Oross, tréner M.Jedlička;

Návrh .Horváth gr.š. – 4+2 tréneri na náklady SZZ + 2 na vlastné náklady

55 kg Z.Lévai, 66 kg L.Drmola, 74 kg K.Simon, 84 kg J.Ahmeti, 96 kg D.Čech, 120 kg T.Soós, dvaja tréneri Š.Horváth, Š.Fernyák len pri účasti 6 pretekárov;

Návrh M.Timko juniorky – 1+1 na náklady SZZ

V.Kyparissiová, tréner M.Timko;

Hlasovanie: 6 za, 1 neprítomný

**UZ 2/164/14 – P-SZZ schvaľuje predložené návrhy reprezentačných trénerov a nominácie na ME-J Katowice/POL na náklady SZZ - v.š. 3+1, gr.š. 4+2 (+2 vlastné náklady), juniorky 1+1 a medzinárodný rozhodca. E.Valentová zabezpečí náležitosti spojené s výjazdom reprezentácie.**

**K bodu 5/**

**Valné zhromaždenie - správa Kontrolnej komisie**

Tento bod sa pre neprítomnosť predsedníčky KK odkladá na budúce zasadanie P-SZZ.

**K bodu 6/**

**Informácia o vyradení DHIM a DHM zakúpeného v rokoch 2003 – 2008**

E.Valentová predložila členom P-SZZ zápis o vyradení DHIM a DHM z majetku SZZ k 31.12. 2013. Celkovo bol vyradený z majetku SZZ DHIM a DHM nadobudnutý v rokoch 2003 – 2008 vo výške 53 826,49 Eur. Nový stav majetku k 01.01. 2014 je 24 759,87 Eur.

Hlasovanie: 5 za, 2 neprítomní

**UZ 2/165/14 - P-SZZ schvaľuje dodatočne informáciu inventarizačnej komisie o vyradení majetku SZZ k 31.12. 2013.**

**K budu 7/**

**MS kadetov 2014 v Snine/Humenné – dojednanie podmienok pre slovenských športovcov a členov P-SZZ**

Tento bod sa presúva na budúce zasadanie P-SZZ.

**K bodu 8/**

**Plán práce a činnosti SZZ pre rok 2014**

Plán práce a činnosti P-SZZ pre rok 2014 dopracuje a predloží do budúceho P-SZZ J.Radnóti.

**UZ 2/166/14 – P-SZZ poveruje J.Radnótiho spracovaním Plánu práce a činnosti P-SZZ pre rok 2014.**

**T: budúce zasadnutie Z: J.Radnóti**

**K bodu 9/**

**Rôzne**

L.Drmola st. doručil na sekretariát SZZ list ohľadom dofinancovania pobytových nákladov L.Drmolu ml., ktorý sa v januári 2014 zúčastnil na sústredení na Štrbskom Plese. Čiastku 225,- Eur vložil na prevádzkový účet SZZ ako spolufinancovanie sústredenia.

**P-SZZ berie na vedomie informáciu L.Drmolu.**

E.Valentová predložila členom P-SZZ na schválenie zoznam pretekárov, ktorí požiadali k 31.03. 2014 o povolenie štartu v zahraničí: Jozef Jaloviar – RC Merken/GER, Ľuboš Tiefenbach-TJ Sokol Vítkovice/CZE, Martin Sciranka-TJ Sokol Vítkovice/CZE, Matej Deák-TJ Sokol Vítkovice/CZE, David Berdis-TJ Sokol Vítkovice/CZE, Imrich Šimulák-TJ Třinec/CZE, Robert Ollé-FC Erzgebirge Aue/GER, Marián Mihálik-AV Germania Markneukirchen/GER.

Hlasovanie: 5 za, 1 sa zdržal, 1 neprítomný

**UZ 2/167/14 – P-SZZ schvaľuje povolenia štartu v zahraničí k 31.03. 2014 reprezentantom J.Jaloviar, Ľ.Tiefenbach, M.Sciranka, M.Deák, D.Berdis, M.Mihálik, I.Šimulák, R.Ollé. E.Valentová zabezpečí náležitosti spojené s potvrdením a poplatkom za štart v zahraničí v zmysle Ekonomických usmernení pre rok 2014.**

**T: 30.04. 2014 Z: E.Valentová**

M.Urbánek predložil na schválenie návrh rozdelenia dotácií na CTM a ŠŠS v roku 2014, návrh Komisie mládeže na zníženie dotácií ŠŠS Gabčíkovo, CTM Bratislava v zmysle nesplnených podmienok vyplývajúcich zo zápisu z oponentúr tréningových plánov a vyhodnotení k 31.03. 2014. Nakoľko CTM Dukla Banská Bystrica nemá v roku 2014 schválenú dotáciu, pokiaľ nedodá požadované materiály ani k tretiemu termínu 30.4. 2014 bude vyradené z evidencie. Členovia P-SZZ požadujú zrušiť dotáciu na druhé ŠŠS pri ZK Košice 1904 pre neopodstatnenosť.

Hlasovanie: 6 za, 1 neprítomný

**UZ 2/168/14 - P-SZZ po preštudovaní materiálov schvaľuje predložený návrh na rozdelenie dotácií na útvary talentovanej mládeže (CTM a ŠŠS) pre rok 2014 s úpravami – ruší dotáciu na druhé ŠŠS v Košiciach (ZŠ Užhorodská), znižuje o 5% dotácie trénerom ŠŠS Gabčíkovo a CTM Bratislava za nesplnenie si povinností vyplývajúcich zo zápisu z oponentúr tréningových plánov a vyhodnotení 2013-2014. Nakoľko CTM Dukla Banská Bystrica nemá tento rok dotáciu, pokiaľ nedodá požadované materiály ani k tretiemu termínu 30.4. 2014 bude vyradené z evidencie dotovaných. E.Valentová spracuje a zašle na podpis príslušným ZK-ZO zmluvy v zmysle upraveného návrhu rozdelenia dotácií na útvary talentovanej mládeže.**

**T: 25.04. 2014 Z: E.Valentová**

ZO Lokomotíva R.Sobota predložil žiadosť o príspevok na MT Gemerský pohár Rimavská Sobota;

ZK Košice 1904 predložil opakovanú žiadosť na prehodnotenie dotácie na MT O pohár ŠG Košice;

ZO Juno Šport Stará Ľubovňa predložil žiadosť o príspevok na MT Stará Ľubovňa vo výške 200 Eur;

**UZ 2/169/14 – P-SZZ berie na vedomie žiadosti o dotácie na medzinárodné turnaje v SR, avšak zatiaľ sa nebude vyjadrovať k výške dotácií, nakoľko k dnešnému dňu nie je známa celková výška dotácií schválených SZZ pre rok 2014. Žiadosťami sa bude zaoberať na niektorom z nasledujúcich zasadnutí.**

**T: budúce zasadnutie Z: P-SZZ**

Poverený tréner ženskej zložky M.Timko predložil žiadosť o preloženie M-SR ženskej zložky, ktoré mali byť 12.04. 2014 pri M-SR st.žiakov v Bratislave, nakoľko v uvedenom termíne bude vycestovaný so ženskou zložkou na MT v Rumunsku.

Hlasovanie: 6 za, 1 neprítomný

**UZ 2/170/14 – P-SZZ po zvážení žiadosti M.Timka schválilo nový termín M-SR ženskej zložky. M-SR ženskej zložky bude 11.10. 2014 pri M-SR ml. žiakov gr.š. v Kolárove. Uvedená zmena bude zapracovaná do kalendára súťaží 2014.**

**T: ihned Z: J.Zaremba**

E.Cap zaslal na sekretariát SZZ žiadosť o uznanie medzinárodnej licencie FILA, ktorú získal v roku 2012, keď bol zväzom vyslaný na školenie trénerov do Sofie;

**P-SZZ berie na vedomie žiadosť E.Capa, avšak SZZ nemá oprávnenie medzinárodné licencie FILA udeľovať a taktiež nezvyšujú kvalifikačný stupeň národnej triedy (IV. a V. stupeň udeľuje len FTVŠ UK).**

Š.Horváth zaslal na sekretariát žiadosť o zníženie čerpania dotácie juniorskej reprezentácie GR na januárovom sústredení juniorov na Štrbskom Plese z celkovej fakturovanej sumy 4 140 Eur požaduje zarátať do čerpania juniorov gr.š. max. 2 295 Eur;

**UZ 2/171/14 – P-SZZ po zvážení navrhovaného riešenia súhlasí s prerozdelením čerpania nákladov vo výške 2 295 Eur na juniorskú reprezentáciu gr.š. a zvyšok čerpania na seniorskú reprezentáciu gr.š. E.Valentová vykoná úpravu v prehľade čerpania.**

**T: 30.04. 2014 Z: E.Valentová**

ZK Baník Prievidza zaslal na sekretariát stanovisko ZK a odhlásil sa v roku 2014 z DSD – SL 2014;

**P-SZZ berie na vedomie stanovisko ZK Baník Prievidza o odhlásení sa zo Slovenskej ligy seniorov v roku 2014.**

M.Ďurech predložil písomnú informáciu o výučbe špecializácie FTVŠ UK za letný semester šk.r. 2013/2014 a žiadosť o úhradu odmien vyučujúcim špecializácie za toto obdobie nasledovne: Miroslav Ďurech 180 Eur, Karol Mikuška 840 Eur;

Hlasovanie: 5 za, 1 sa zdržal, 1 neprítomný

**UZ 2/172/14 – P-SZZ schvaľuje vyplatenie navrhovaných odmien vyučujúcim špecializácie na FTVŠ UK za letný semester šk.r. 2013/2014 - K.Mikuškovi 840 Eur a M.Ďurechovi 180 Eur. Odmeny budú menovaným vyplatené k 30.06. 2014. E.Valentová zabezpečí náležitosti spojené s vyplatením odmien.**

J.Radnóti predložil zoznam prihlásených družstiev do SL (ZK Vihorlat Snina, ŠKP Banská Bystrica, ZK Slávia Snina, ZO TJ AC Nitra) a SDL (ZO TJ AC Nitra, ZK Košice 1904, ZO Lokomotíva Rimavská Sobota, ZK Dunajská Streda) v roku 2014;

**P-SZZ berie na vedomie informáciu o účastníkoch DSD v roku 2014.**

Uznesenie týkajúce sa schválenia „zmluvy reprezentanta SR“ bolo na tomto zasadnutí P-SZZ zrušené.

E.Valentová spracováva zápis z VZ SZZ z 15.03. 2014, do ktorého je potrebné zapracovať ešte diskusné príspevky.

**UZ 2/173/14 – P-SZZ poveruje E.Valentovú spracovaním a predložením zápisu z VZ SZZ na schválenie do 30.04. 2014.**

**T: 30.04. 2014 Z: E.Valentová**

J.Zaremba informoval prítomných členov P-SZZ o inovovaní internetovej stránky SZZ k 15.03. 2014. Náklady (450 Eur) spojené s inovovaním stránky SZZ budú v réžii reklamy resp. sponzora. Požaduje schváliť mesačnú odmenu správcovi internetovej stránky SZZ ako tomu bolo minulý rok. V rámci funkčnosti žiada sekretariát, aby vyzval ZK-ZO na aktualizáciu klubových údajov (adresa, telefón, obsadenie a pod.), zasielanie výsledkov klubových súťaží a fotografií zo súťaží, osloviť reprezentačných trénerov o zasielanie správ a výsledkov z medzinárodných súťaží reprezentácií a pod. Po búrlivej debate k aktualizácii a obsahu inovovanej internetovej stránky a poplatku za jej spravovanie P-SZZ schválilo správcovi od 1.4. 2014 mesačnú odmenu vo výške 80 Eur. Za obdobie od 15.-31.3. 2014 bude správca účtovať polovičný mesačný poplatok 40 Eur.

Hlasovanie: 4 za, 2 sa zdržali, 1 neprítomný

**UZ 2/174/14 – P-SZZ poďakovalo J.Zarembovi za inovovanie internetovej stránky SZZ a schválilo správcovi stránky s platnosťou od 1.4. 2014 mesačnú odmenu za aktualizáciu údajov vo výške 80 Eur/mesiac s tým, že za obdobie 15.-31.3. 2014 mu bude priznaná odmena vo výške 40 Eur. Táto čiastka bude správcom fakturovaná na SZZ, interval splátok oznámi J.Zaremba. E.Valentová zabezpečí vyplácanie odmien.**

**T: priebežne Z: E.Valentová, J.Zaremba**

V.Laco informoval prítomných o nutnosti získania ďalších medzinárodných rozhodcov FILA, ktorých je nedostatok na pokrytie všetkých výjazdov reprezentácie (Š.Korba odišiel pracovne do zahraničia, zostali iba traja medzinárodní rozhodcovia). Navrhuje vyslať na náklady SZZ na školenie medzinárodného rozhodcu P.Cichovského z Bánoviec nad Bebravou, ktorý spĺňa požiadavky FILA. Navrhuje, aby SZZ každý rok vyslal na náklady SZZ aspoň jedného rozhodcu na získanie medzinárodnej triedy FILA. Pre medzinárodných rozhodcov navrhuje schváliť odmeny pri účasti rozhodcu na ME a MS v max. výške 80 Eur/pobyt. Odmeny budú rozhodcom vyplatené v jednej sume k 30.11. 2014. Evidenciu účasti rozhodcov na ME a MS v roku 2014 spracuje E.Valentová a k uvedenému termínu predloží na schválenie odmeny jednotlivým rozhodcom, ktorí sa zúčastnili na vrcholných podujatiach. V.Laco spracuje termíny školení medzinárodných rozhodcov FILA v roku 2014 s tým, že sekretariát osloví ZK-ZO o nahlásenie možných záujemcov na túto pozíciu.

Ďalej navrhuje schváliť paušálne odmeny i trénerom, ktorí sa budú zúčastňovať s reprezentáciou na ME a MS. Trénerom navrhuje vyplatiť k 30.11. 2014 paušálne odmeny vo výške 700/tréner/rok.

Hlasovanie: 6 za, 1 neprítomný

**UZ 2/175/14 – P-SZZ schvaľuje návrh predsedu RK na vyplatenie odmien rozhodcom a trénerom, ktorí sa zúčastnili v roku 2014 na ME a MS v pozícii rozhodcu a trénera vo výške – rozhodca 80 Eur/pobyt/súťaž a tréner 700 Eur/tréner/rok k 30.11. 2014. P-SZZ schvaľuje vyslanie P.Cichovského na školenie medzinárodných rozhodcov na náklady SZZ. Prvá účasť na školení rozhodcov bude hradená SZZ, opakované účasti rozhodcov na školeniach v prípade neudelenia kvalifikačného stupňa na prvom školení budú na náklady účastníka, klubu resp. sponzora.**

**T: 5.5. 2014 Z: E.Valentová, V.Laco**

J.Zaremba predložil plán športovej prípravy reprezentanta Mykolu Bolotnjuka do MS seniorov, na ktorý požaduje vyčleniť ďalšie finančné prostriedky vo výške 4 500 Eur, nakoľko menovaný reprezentant má svoju účelovo-viazanú dotáciu už vyčerpanú.

**UZ 2/176/14 – P-SZZ berie na vedomie predložený individuálny plán Mykolu Bolotnjuka do MS seniorov. Návrh bude zaslaný reprezentačnému trénerovi a asistentovi na vyjadrenie do 20.04. 2014. Nakoľko má seniorská reprezentácia vyčerpanú vyše polovicu schválenej dotácie na rok 2014, navrhovaná čiastka 4 500 Eur ktorá by mala byť vyčlenená na ďalšiu prípravu M.Bolotnjuka by bola príliš vysoká a nezostali by finančné prostriedky na zabezpečenie športovej prípravy ďalších reprezentantov k MS seniorov. Preto je potrebné zvážiť výšku dotácie resp. vyžiadať časť nevyčerpanej reciprocity od maďarskej reprezentácie, ktorú nebude možné v tomto roku už vyčerpať. K navrhovanej čiastke na zabezpečenie prípravy M.Bolotnjuka sa P-SZZ vyjadrí po oznámení stanoviska RT P.Hirjaka, asistenta RT R.Kollára a garanta v.š. M.Mlyneka.**

**T: 28.04. 2014 Z: P.Hirjak, R.Kollár, M.Mlynek**

Zapísala: E.Valentová

Schválil: F.Lengyel

V Bratislave, 17.04. 2014